22.3.2011 Jurnalul Oficial al Uniunii Europene L 76/63 DECIZIA 2011/172/PESC A CONSILIULUI din 21 martie 2011 privind măsuri restrictive îndreptate împotriva anumitor persoane, entități și organisme având în vedere situația din Egipt CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 21 februarie 2011, Uniunea Europeană şi-a declarat disponibilitatea de a sprijini tranziția paşnică şi orga- nizată către un sistem de guvernare civil şi democratic în Egipt, bazat pe statul de drept, cu respectarea deplină a drepturilor omului și a libertăţilor fundamentale și de a sprijini eforturile pentru crearea unei economii care favo- rizează coeziunea socială și promovează creşterea. (2) În acest context, ar trebui impuse măsuri restrictive împotriva persoanelor care au fost identificate ca răspun- zătoare de însuşirea ilegală de fonduri ale statului egiptean, care privează astfel populația Egiptului de bene- ficiile dezvoltării durabile ale economiei şși ale societății și subminează dezvoltarea democrației în această țară. (3)  Sunt necesare noi acţiuni ale Uniunii pentru a pune în aplicare anumite măsuri, ADOPTĂ PREZENTA DECIZIE: Articolul 1 (1) Se îngheață toate fondurile şi resursele economice care aparțin, sunt deținute, păstrate sau controlate de persoane care au fost identificate ca răspunzătoare de însuşirea ilegală de fonduri ale statului egiptean, precum și de către persoanele fizice sau juridice, entitățile sau organismele asociate acestora, astfel cum figurează pe lista din anexă. (2) Niciun fond și nicio resursă economică nu se pun, în mod direct sau indirect, la dispoziția persoanelor fizice sau juridice, a entităților sau a organismelor care figurează pe lista din anexă și nici nu se pot utiliza în beneficiul acestora. (3) Autoritatea competentă a unui stat membru poate autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în anumite condiţii pe care le consideră corespunzătoare, după ce a hotărât că fondurile sau resursele economice în cauză sunt: (a) necesare pentru a satisface nevoile de bază ale persoanelor fizice enumerate în anexă și ale membrilor familiei aflați în întreţinerea acestora, incluzând cheltuielile pentru alimente, chirie sau ipotecă, medicamente și tratamente medicale, impozitele, primele de asigurare şi plata serviciilor de utilități publice; (b) destinate exclusiv plății unor onorarii rezonabile şi rambursării cheltuielilor suportate în legătură cu prestarea unor servicii juridice; (c) destinate exclusiv plății unor taxe sau comisioane aferente serviciilor de păstrare sau gestionare curentă a fondurilor sau resurselor economice îngheţate; sau (d) necesare pentru cheltuieli extraordinare, cu condiția ca auto- ritatea competentă să fi notificat autorităților competente ale celorlalte state membre și Comisiei motivele pe baza cărora consideră că ar trebui acordată o autorizație specifică, cu cel puțin două săptămâni înainte de acordarea acesteia. Statele membre informează celelalte state membre și Comisia cu privire la orice autorizație acordată în temeiul prezentului alineat. (4) Prin derogare de la dispozițiile alineatului (1), autoritatea competentă a unui stat membru poate autoriza folosirea anumitor fonduri şi resurse economice îngheţate, în cazul în care sunt îndeplinite următoarele condiții: (a) fondurile sau resursele economice respective să facă obiectul unui privilegiu judiciar, administrativ sau arbitral instituit înainte de data includerii pe lista din anexă a persoanei fizice sau juridice, a entității sau organismului menţionate la alineatul (1), sau al unei hotărâri judecătoreşti, adminis- trative sau arbitrale pronunțate înaintea datei respective; (b) fondurile sau resursele economice respective să fie utilizate exclusiv pentru a satisface pretențiile garantate printr-un astfel de privilegiu sau a căror valabilitate este recunoscută printr-o astfel de hotărâre, în limitele stabilite de actele cu putere de lege și normele administrative aplicabile care reglementează drepturile persoanelor care formulează astfel de pretenții; (c) măsura sau hotărârea să nu fie în beneficiul unei persoane, al unei entități sau al unui organism care figurează pe lista din anexă; şi (d) recunoaşterea privilegiului sau a hotărârii respective să nu contravină ordinii publice a statului membru respectiv.